ΓΡΑΠΤΗ ΕΡΩΤΗΣΗ E-3500/00

υποβολή: Stavros Xarchakos (PPE-DE) προς την Επιτροπή

(10 Νοεμβρίου 2000)

Θέμα: Προκλητικές δηλώσεις Τούρκου αξιωματούχου

Ο Υπουργός Εσωτερικών της Τουρκίας κ. Σουκρού Σίνα Γιουρέλ δήλωσε στις 11 Οκτωβρίου 2000, κατά τη διάρκεια της τελετής επαναλειτουργίας του λεγόμενου Πανεπιστημίου του Αιγαίου (Ege University), ότι η Τουρκία δεν θεωρεί ως προϋπόθεση για την ένταξή της στην ΕΕ ούτε τη λύση του Κυπριακού ούτε την επίλυση των ελληνοτουρκικών διαφορών. Προς επιβεβαίωση αυτής της τοποθέτησής του, ο Τούρκος Υπουργός ανέφερε και τις δύο επιστολές που απέστειλε ο Πρωθυπουργός της Τουρκίας προς την ΕΕ αμέσως μετά το Ευρωπαϊκό Συμβούλιο του Ελσίνκι τον περασμένο Δεκέμβριο, στις οποίες ο κ. Ετσεβίτ επισημαίνει την απροθυμία της Τουρκίας να δεχθεί οποιεσδήποτε προϋποθέσεις ή όρους για την ένταξή της στην ΕΕ. Ο Τούρκος Υπουργός Εσωτερικών προσέθεσε, εξάλλου, ότι οι πάντες θα πρέπει να δεχθούν την ύπαρξη δύο κρατών στην Κύπρο και κάλεσε την ΕΕ να λύσει τα προβλήματα ρατσισμού πουπάρχουν στις χώρες-μέλη της, πριν σπεύσει να ασκήσει κριτική στην Τουρκία.

Θα ήθελα να πληροφορηθώ το πως τοποθετείται η Ευρωπαϊκή Επιτροπή έναντι των δηλώσεων του Τούρκου Υπουργού Εσωτερικών οι οποίες στρέφονται εναντίον της ΕΕ, καλλιεργώντας ένα αντιευρωπαϊκό κλίμα στο εσωτερικό μιαςποψήφιας για ένταξη χώρας, και που αποτελούν περιφρόνηση για τις αποφάσεις της Συνόδου Κορυφής του Ελσίνκι οι οποίες, ως γνωστόν, επιβάλλουν στην Τουρκία την ευθυγράμμισή της με τρόπους

συμπεριφοράς που αρμόζουν σε ευρωπαϊκό κράτος και στην εμπέδωση σχέσεων καλής γειτονίας με την Ελλάδα. Επιπλέον θα ήθελα να ενημερωνόμουν από την Ευρωπαϊκή Επιτροπή αν αποδέχεται τις αιτιάσεις του τούρκου αξιωματούχου περί ρατσισμού στην ΕΕ, την ίδια στιγμή που η Τουρκία βαρύνεται μέσα στον 20ό αιώνα με την εξόντωση και τον διωγμό Ελληνοκυπρίων, Μικρασιατών Ελλήνων, Αρμενίων και, πρόσφατα, Κούρδων που διαβιούσαν στην επικράτειά της.

Εξάλλου, σύμφωνα με το Προοίμιο του Σχεδίου Χάρτη Θεμελιωδών Δικαιωμάτων της Ευρωπαϊκής Ένωσης, η Ένωση, έχοντας επίγνωση της πνευματικής και ηθικής κληρονομιάς της, εδράζεται στις αδιαίρετες και οικουμενικές αξίες της αξιοπρέπειας του ανθρώπου, της ελευθερίας, της ισότητας, της αλληλεγγύης, στις αρχές της δημοκρατίας και του κράτους δικαίου.

Θα μπορούσε να με πληροφορήσει η Ευρωπαϊκή Επιτροπή τι κοινόπάρχει μεταξύ των ευρωπαϊκών παραδόσεων στους παραπάνω τομείς και της συμπεριφοράς του καθεστώτος της σύγχρονης Τουρκίας κράτους υποψηφίου για ένταξη το οποίο καταδιώκει πολίτες για τα θρησκευτικά και πολιτικά τους φρονήματα, βασανίζει και φυλακίζει όλους εκείνους που αντιτίθενται στις επιδιώξεις του;

Απάντηση του κ. Verheugen εξ ονόματος της Επιτροπής

(12 Δεκεμβρίου 2000)

Τα ζητήματα που εγείρει το Αξιότιμο μέλος του Κοινοβουλίου καλύπτονται στα συμπεράσματα του Ευρωπαϊκού Συμβουλίου που διεξήχθη στο Ελσίνκι τον Δεκέμβριο 1999. Επί της βάσης αυτής, η Επιτροπή συζητά κατά τις επαφές της με την Τουρκία την προενταξιακή στρατηγική για την Τουρκία, το ζήτημα της Κύπρου και το ζήτημα των μεθοριακών διαφορών.

Οι απόψεις της Επιτροπής σχετικά με τις μειονότητες που ζουν στην Τουρκία έχουν διατυπωθεί πρόσφατα στο σχέδιο της εταιρικής σχέσης για την προσχώρηση της Τουρκίας, το οποίο εγκρίθηκε από την Επιτροπή στις 8 Νοεμβρίου 2000. Μεσοπρόθεσμα, η Τουρκία πρέπει να διασφαλίσει την πολιτισμική ποικιλότητα και να εγγυηθεί τα πολιτισμικά δικαιώματα για όλους τους πολίτες ανεξάρτητα από την καταγωγή τους. Όλες οι νομικές διατάξεις που παρεμποδίζουν τα δικαιώματα αυτά πρέπει να καταργηθούν, περιλαμβανομένου και του τομέα της εκπαίδευσης.

Ομοίως, στο εν λόγω έγγραφο τίθενται προτεραιότητες για την Τουρκία, σε συμφωνία με το καθεστώς τηςποψηφίου χώρας, όσον αφορά άλλα θέματα ανθρωπίνων δικαιωμάτων στα οποία αναφέρεται το Αξιότιμο μέλος, όπως τα βασανιστήρια και η περαιτέρω ανάπτυξη της ελευθερίας των θρησκευτικών πεποιθήσεων.